L'article 48 de la Llei 12/1987, de 28 de maig, de regulació del transport de viatgers per carretera mitjançant vehicles de motor, preveu la revisió de les tarifes aplicables a les concessions de serveis regulars quan l'evolució dels costos hagi alterat l'equilibri econòmic del servei.
Els increments de costos produïts en l'explotació dels serveis públics regulars de transport de viatgers per carretera fan necessària l'actualització de les tarifes d'aplicació als serveis esmentats.
Per tot això, a petició de la Federació Catalana d'Autotransport de Viatgers (FECAV), i ateses les competències de la Generalitat de Catalunya en matèria de transports,
Els concessionaris de serveis públics regulars de transport de viatgers per carretera dependents de la Generalitat de Catalunya podran incrementar les tarifes vigents de percepció en un 6,4%.
2.1 Les empreses que vulguin sol·licitar augments superiors o l'aplicació ponderada de tarifes per a la utilització de títols multiviatge, mitjançant el procediment de revisió individualitzada, hauran de presentar a la Direcció General del Transport Terrestre una sol·licitud acompanyada de l'estudi econòmic de cada concessió per a la qual es demana l'augment i el quadre de descomposició de costos, que s'haurà d'ajustar al que estableix l'annex d'aquesta Ordre.
2.2 En el cas d'empreses que s'hagin acollit en anys anteriors al procediment de revisió individualitzada, la proposta de revisió s'efectuarà d'acord amb l'estructura dels costos de cada concessió determinada amb anterioritat.
3.1 En les expedicions realitzades en dissabtes, diumenges i altres dies que siguin festius en el conjunt del territori de Catalunya, es podrà percebre una tarifa complementària consistent en l'increment d'un 15% de les tarifes autoritzades amb caràcter general.
3.2 No obstant això, les empreses concessionàries de serveis públics regulars de transport de viatgers per carretera que disposen de tarifes aprovades per a les expedicions de dissabtes, diumenges i altres dies festius poden optar per la seva integració ponderada a la tarifa del servei, presentant la corresponent sol·licitud de revisió individualitzada en els termes que preveu l'article 2.1 d'aquesta Ordre.
4.1 El mínim de percepció queda fixat en 1,35 euros, inclòs l'impost sobre el valor afegit.
Les empreses concessionàries que apliquin aquest mínim de percepció han de posar a disposició dels seus usuaris títols multiviatge per a un màxim de 15 viatges, amb un període mínim de validesa d'un mes i per un import d'1,20 euros per viatge.
4.2 La quantia del mínim de percepció fixat a l'apartat anterior és aplicable tant en dies feiners com en dissabtes, diumenges i dies festius.
4.3 No obstant el que disposen els apartats anteriors, quan en el mateix itinerari concorrin serveis urbans i interurbans de viatgers amb possibilitat de fer el transport, atesa la coordinació necessària de tots els serveis, el mínim de percepció del servei interurbà no podrà ser inferior a la tarifa ordinària del servei urbà.
Les quantitats a percebre per l'excés d'equipatges, pels encàrrecs i pels paquets els determinaran lliurement les empreses concessionàries.
Els concessionaris han d'adequar per excés o defecte el preu total dels títols de transport, inclosos els impostos i cànons d'estació, de manera que en tot cas els preus siguin múltiples de cinc cèntims d'euro.
Les empreses concessionàries de serveis regulars estan obligades a facilitar canvi en els pagaments efectuats amb bitllets de fins a 20 euros, i en la utilització dels serveis poden no admetre els usuaris que pretenguin satisfer el preu del servei amb bitllets d'un import superior, sens perjudici de les normes específiques establertes en àmbits on hi hagi un sistema tarifari integrat.
8.1 Les empreses concessionàries hauran de presentar davant el Servei Territorial de Ports i Transports que tingui la inspecció immediata del servei, per tal que els aprovi, els quadres de preus aplicables als diferents trajectes, amb indicació dels corresponents a l'excés d'equipatges, als encàrrecs i als paquets a què es refereix l'article 5.
8.2 En els quadres de preus dels serveis que no hagin optat per la integració ponderada d'aquestes percepcions en els termes que preveu l'article 3.2 d'aquesta Ordre, hauran de figurar per separat els preus corresponents als dies feiners i als dissabtes, els diumenges i els dies festius.
8.3 Així mateix, en els quadres de preus corresponents a serveis als quals sigui aplicable el mínim de percepció que preveu l'article 4.1 d'aquesta Ordre, hauran de figurar la modalitat i les característiques del títol multiviatge corresponent.
L'aprovació del quadre de preus corresponent està condicionada a l'acreditació del compliment d'aquest requisit.
Els preus aplicables als serveis discrecionals amb reiteració d'itinerari i cobrament individual que estiguin fixats basant-se en una tarifa partícip empresa hauran de ser objecte de la corresponent actualització mitjançant l'aplicació de l'increment previst a l'article 1 de conformitat amb les regles que preveu aquesta Ordre.
Els expedients de revisió de tarifes que en el moment d'entrada en vigor d'aquesta Ordre estiguin en tràmit es continuaran gestionant d'acord amb la disposició per la qual es va sol·licitar la revisió de tarifes individualitzada.
A les tarifes que en resultin, se'ls aplicarà l'increment que es preveu en aquesta Ordre.
La Direcció General del Transport Terrestre podrà dictar les instruccions que calgui per al desplegament i l'aplicació d'aquesta Ordre, que entrarà en vigor l'endemà de la seva publicació al DOGC.
15 Manteniment i reparacions (2):
19 Cost de la concessió (5): 100
(1) Inclou retribucions i Seguretat Social a càrrec de l'empresa de conductors perceptors, conductors, cobradors i inspectors.
(2) Inclou el cost de les operacions realitzades fora de l'empresa i també els costos de personal de taller propi i dels materials emprats.
(3) Suma dels centres de cost anteriors.
(4) Resta de costos no considerats anteriorment i imputables a la concessió: personal indirecte (oficines, auxiliars, direcció, etc.), despeses generals i amortitzacions d'instal·lacions i immobles.
(5) Suma dels costos directes i dels d'estructura..2 Dades de trànsit de 2008
21 Nombre de viatgers-km/any, amb tarifa quilomètrica.
22 Nombre de viatgers amb mínim de percepció..3 Cost unitari 2008
Cost anual de la concessió (19)
Quilometratge anual (20).4 Tarifa partícip empresa (amb dades de 2008)
40 Cost anual de la concessió (19).
41 Benefici industrial (màxim del 15% sobre el cost anual).
42 Ingressos anuals accessoris de l'explotació (equipatges, encàrrecs, publicitat, etc.).
43 Ingressos anuals per mínim de percepció.
44 Costos a cobrir amb tarifa quilomètrica: (40 + 41)-(42 + 43).
(*) m = proporció de trànsit en feiners (percentatges de viatgers-km).
p = proporció (%) de trànsit de festius (percentatge de viatgers-km).
Les empreses que sol·licitin l'aplicació ponderada de tarifes per a la utilització de títols multiviatge hauran de presentar a més a més:
Nombre de viatgers anuals per a cada recorregut.
Ingressos totals de cada recorregut.
Nova tipologia de títols proposada.
Descripció i característiques de cada títol.
Proposta de preu de venda al públic de cada títol proposat.